EUROPOS SĄJUNGOS TARNAUTOJŲ TEISMO (vienas teisėjas) SPRENDIMAS
2015 m. gruodžio 10 d.
Byla F‑17/15
Arnulf Jäger-Waldau
prieš
Europos Komisiją
„Viešoji tarnyba – Pareigūnai – Vertinimas – Vertinimo ataskaita – Prašymas pakeisti – Atsisakymas“
Dalykas:      Pagal SESV 270 straipsnį, taikomą EAEB sutarčiai pagal jos 106a straipsnį, pareikštas ieškinys, kuriuo A. Jäger-Waldau iš esmės prašo panaikinti 2013 m. sausio 1 d.–gruodžio 31 d. laikotarpio jo vertinimo ataskaitą tiek, kiek joje yra jo ginčijamas sakinys.
Sprendimas:      Atmesti ieškinį. A. Jäger-Waldau padengia savo bylinėjimosi išlaidas ir iš jo priteisiamos Europos Komisijos patirtos bylinėjimosi išlaidos.
Santrauka
Pareigūnai – Vertinimas – Vertinimo ataskaita – Parengimas – Dialogas su vertintoju – Pareigūno pokalbis, trumpesnis nei kitų kolegų pokalbiai – Nediskriminavimo principo pažeidimas – Nebuvimas
(Pareigūnų tarnybos nuostatų 43 straipsnis)
Rengiant pareigūno vertinimo ataskaitą pokalbio su vertintoju turinys ir trukmė gali skirtis atsižvelgiant į kiekvieną atvejį, kurį jis turi išnagrinėti. Šiuo klausimu pokalbio su pareigūnu, kurio profesinį darbą viršininkas vertina veikiau teigiamai, trukmė negali būti lyginama su pokalbio su pareigūnu, kurio darbas kelia daug klausimų, trukme. Todėl vien tai, kad pokalbis su pareigūnu trunka trumpiau nei jų kolegų pokalbiai, neįrodo šio pareigūno diskriminacijos.
(žr. 29 ir 30 punktus)
Nuoroda:
Pirmosios instancijos teismo praktika: 2005 m. lapkričio 30 d. Sprendimo Vanlangendonck /Komisija, T‑361/03, EU:T:2005:433, 39 punktas ir jame nurodyta teismo praktika.